बता दें कि पिछले महीने चंडीगढ़ से भी एक ऐसा ही मामला सामने आया था। जहां कुत्तों ने एक डेढ़ साल की बच्ची को नोच-नोच कर मौत का घाट उतार दिया। घटना सेक्टर 18-डी की है। जानकारी के मुताबिक बच्ची की मां लोगों के घरों में काम करती है। रविवार को वह अपने बच्चे को चाय बनाने वाले के पास छोड़ कर काम पर चली गई। चाय की दुकान के पास ही पार्क था। इस दौरान बच्चा खेलते खेलते पार्क में चला गया। तभी कुछ आवारा कुत्तों ने बच्ची पर हमला बोल दिया। बच्ची की चीख-पुकार सुन जब तक चाय वाला वहां पहुंचा तब तक वह बुरी तरह तरह से घायल हो गई थी। इसके बाद बच्ची को तुरंत अस्पताल ले जाया गया, लेकिन रास्ते में ही इसकी मौत हो गई। वहीं मई महीने में यूपी के सीतापुर में आदमखोर कुत्तों ने आतंक मचा रखा था। इस दौरान कुत्तों ने 2 मासूमों को नोच-नोच कर मौत के घाट उतार डाला।